**Príloha č. 2 k časti D. *SAMOSTATNÉ PRÍLOHY***

**VYHLÁSENIE O ZÁVÄZKU MLČANLIVOSTI**

Obchodné meno: *<vyplní uchádzač>*

Zapísaný: *<vyplní uchádzač>*

Sídlo: *<vyplní uchádzač>*

Zastúpený: *<vyplní uchádzač>*

IČO: *<vyplní uchádzač>*

(ďalej len „uchádzač - záujemca“)

Uchádzač – záujemca týmto **vyhlasuje a zaväzuje sa**, že bude zachovávať mlčanlivosť o všetkých skutočnostiach o informáciách a/alebo dokumentoch získaných či už priamo alebo nepriamo v súvislosti s účasťou uchádzača – záujemcu vo verejnom obstarávaní vyhlásenom verejným obstarávateľom Národnou bankou Slovenska, I. Karvaša 1, 813 25 Bratislava, IČO: 30844789 (ďalej len „verejný obstarávateľ“) na predmet zákazky **„Modernizácia primárneho dátového centra a optickej kabeláže budovy“** (ďalej len „verejné obstarávanie“) a bez predchádzajúceho písomného súhlasu verejného obstarávateľa ich neposkytne tretím osobám, ani nepoužije v rozpore s účelom ich poskytnutia pre svoje potreby.

Za dôverné informácie sa na účely tohto vyhlásenia o záväzku mlčanlivosti (ďalej len „vyhlásenie“) považujú najmä, nie však výlučne akékoľvek verejným obstarávateľom poskytnuté informácie, ktoré nie sú inak verejne prístupné, najmä akákoľvek verbálna alebo vizuálna informácia technického, obchodného, finančného, právneho, prevádzkového, alebo iného charakteru, poskytnutá uchádzačovi – záujemcovi v ústnej, písomnej, alebo v elektronickej forme, ktoré verejný obstarávateľ ako dôverné písomne alebo ústne označí, alebo s ktorými sa má nakladať vzhľadom na okolnosti známe uchádzačovi – záujemcovi pri poskytnutí informácií, ako s dôvernými (ďalej len „dôverné informácie“).

**Dôvernými informáciami sú najmä informácie obsiahnuté v  projektovej dokumentácií „Modernizácia primárneho dátového centra a optickej kabeláže budovy“ vypracovanej spoločnosťou DCpro s. r. o., Rybničná 38/H, 831 06 Bratislava, IČO: 44 521 561, ktoré verejný obstarávateľ poskytne uchádzačovi – záujemcovi v rámci verejného obstarávania v súlade s bodom 29.5 súťažných podkladov.**

Dôverné informácie sú najmä, nie však len, akékoľvek informácie týkajúce sa „know-how“, patentov, autorského práva, obchodného tajomstva, procesov, postupov, programov, návrhov, vzorcov, finančné údaje, písomné materiály, údaje o zloženiach, výkresoch, diagramoch, počítačových alebo softvérových programoch, štúdiách, prebiehajúcich prácach, vizuálnych demonštráciách, plánoch, rozpočtoch, prognózach, údaje o klientoch, koncepciách, náčrtoch a iné v akejkoľvek podobe či už zachytené hmotne alebo ústne, ktoré boli poskytnuté uchádzačovi – záujemcovi verejným obstarávateľom, ako aj informácie v zmysle § 271 zákona č. 513/1991 Zb. Obchodný zákonník v znení neskorších predpisov

Dôvernými informáciami **nie sú** informácie,

* + 1. ktoré sú, alebo sa stanú verejne dostupnými inak, ako porušením povinností uchádzača – záujemcu podľa tohto vyhlásenia,
    2. ktoré boli pred vyhlásením verejného obstarávania známe bez akejkoľvek povinnosti dodržiavať ich dôvernosť,
    3. ktoré boli získané od tretej osoby, ktorá je oprávnená šíriť tieto informácie, alebo
    4. sú súčasťou zverejnených súťažných podkladov verejného obstarávateľa v rámci verejného obstarávania.

**Uchádzač – záujemca sa zaväzuje**, že:

* + 1. bude zachovávať mlčanlivosť o všetkých dôverných informáciách verejného obstarávateľa v každom štádiu realizácie verejného obstarávania a aj po jeho ukončení bez ohľadu na skutočnosť, či napokon dôjde k jeho naplneniu a uskutočneniu;
    2. dôverné informácie sprístupnené verejným obstarávateľom k nahliadnutiu nevyzradí, nesprístupní ich, nezverejní ich, nebude ich šíriť, nebude ich používať inak ako v súvislosti s verejným obstarávaním, nevyužije ich vo svoj vlastný prospech, ani v prospech akejkoľvek tretej osoby, ani ich nebude používať v rozpore s účelom ich poskytnutia a ani žiadne z dôverných informácií neposkytne žiadnej inej fyzickej ani právnickej osobe;
    3. bude používať dôverné informácie len v konkrétnej a priamej súvislosti s verejným obstarávaním a zabezpečí, že všetky osoby, ktoré sa budú priamo alebo nepriamo podieľať na účasti uchádzača – záujemcu vo verejnom obstarávaní budú viazané povinnosťou mlčanlivosti v rovnakom rozsahu ako je uvedené v tomto vyhlásení;
    4. oznámi verejnému obstarávateľovi neoprávnené použitie, poskytnutie alebo zverejnenie dôverných informácií, a to ihneď po tomto zistení a bude spolupracovať pri znovuobnovení ochrany dôverných informácií a zabránení ich ďalšieho neoprávneného použitia;
    5. bude niesť zodpovednosť za škodu spôsobenú tým, že porušil niektorú z povinností podľa bodov 1 až 4. Rovnako uchádzač – záujemca zodpovedá za škodu v aj prípade, ak svojim konaním umožnil, čo aj nepriamo, porušenie ochrany dôverných informácii treťou osobou.

Uchádzač - záujemca berie na vedomie, že v prípade porušenia svojej povinnosti nezverejniť, neposkytnúť ani inak nepoužiť v akomkoľvek čase poskytnuté dôverné informácie, je verejný obstarávateľ oprávnený použiť na ochranu svojich záujmov všetky právne prostriedky povolené platnými všeobecne záväznými právnymi predpismi, najmä v zmysle ustanovení o náhrade škody podľa § 373 a nasl. zákona č. 513/1991 Zb. Obchodného zákonníka v znení neskorších predpisov a v zmysle ustanovení o bezdôvodnom obohatení podľa § 451 a nasl. zákona č. 40/1964 Zb. Občianskeho zákonníka v znení neskorších predpisov; to isté platí aj pre porušenie akejkoľvek inej povinnosti uchádzača - záujemcu uvedených v tomto prehlásení

**Uchádzač - záujemca je oprávnený** poskytnúť dôverné informácie:

1. súdu alebo inému orgánu verejnej moci v súvislosti so súdnym alebo iným správnym konaním vzniknutým a vedeným v súvislosti s obchodnými vzťahmi medzi zmluvnými stranami, alebo
2. v prípade, že povinnosť uchádzača- záujemcu takto konať je stanovená zákonom, či iným všeobecne záväzným právnym predpisom a o tejto skutočnosti bezodkladne informovať verejného obstarávateľa.

V ..................... dňa ......................

**Za Uchádzača – záujemcu :**

..........................................................

< vyplní uchádzač:meno, priezvisko a podpis štatutárneho zástupcu uchádzača - záujemcu>